CELEX: E2012C0031
Language: et
Date: 2012-02-01 00:00:00
Title: EFTA järelevalveameti otsus nr 31/12/COL, 1. veebruar 2012 , millega muudetakse kaheksakümne viiendat korda riigiabi käsitlevaid menetlus- ja sisulisi eeskirju, lisades uue peatüki, milles käsitletakse laevaehitusele antava riigiabi hindamise läbivaadatud eeskirjade kohaldamist alates 1. veebruarist 2012

31.1.2013   
            
            
               ET
            
            
               Euroopa Liidu Teataja
            
            
               L 31/77
            
         EFTA JÄRELEVALVEAMETI OTSUS
   
   nr 31/12/COL,
   1. veebruar 2012,
   millega muudetakse kaheksakümne viiendat korda riigiabi käsitlevaid menetlus- ja sisulisi eeskirju, lisades uue peatüki, milles käsitletakse laevaehitusele antava riigiabi hindamise läbivaadatud eeskirjade kohaldamist alates 1. veebruarist 2012
   EFTA JÄRELEVALVEAMET (EDASPIDI „JÄRELEVALVEAMET”),
   arvestades, et:
   järelevalve- ja kohtulepingu artikli 5 lõike 2 punkti b kohaselt väljastab EFTA järelevalveamet teateid või suuniseid EMP lepingus käsitletud küsimuste kohta, kui kõnealuse lepingu või järelevalve- ja kohtulepinguga on nii ette nähtud või kui järelevalveamet peab seda vajalikuks,
   7. detsembril 2011 võttis Euroopa Komisjon vastu teatise, milles käsitletakse laevaehitusele antava riigiabi hindamise läbivaadatud eeskirjade (ELT C 364, 14.12.2011, lk 9) kohaldamist alates 1. veebruarist 2012,
   kõnealune teatis on oluline ka Euroopa Majanduspiirkonna jaoks,
   EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas kooskõlas EMP lepingu artiklis 1 sätestatud ühtsuse tagamise eesmärgiga,
   EMP lepingu XV lisa 11. leheküljel oleva peatüki „ÜLDIST” II punkti kohaselt peab järelevalveamet pärast komisjoniga konsulteerimist vastu võtma Euroopa Komisjoni poolt vastuvõetud õigusaktidega kooskõlas olevaid õigusakte,
   järelevalveamet küsis selle kohta Euroopa Komisjoni ja EFTA riikide arvamust 19. detsembri 2011. aasta kirjaga,
   ON VASTU VÕTNUD KÄESOLEVA OTSUSE:
   Artikkel 1
   Riigiabi suuniseid muudetakse, asendades laevaehitusele antava riigiabi hindamise eeskirju käsitleva peatüki.
   Uus peatükk on esitatud käesoleva otsuse lisas.
   Artikkel 2
   Ainult otsuse ingliskeelne tekst on autentne.
   
      Brüssel, 1. veebruar 2012
      
         
            EFTA järelevalveameti nimel
         
         Oda Helen SLETNES
         
         
            President
         
         Sabine MONAUNI-TÖMÖRDY
         
         
            Kolleegiumi liige
         
      
   
   
      LISA
      
         LAEVAEHITUSELE ANTAVA RIIGIABI SUUNISED
          (1)
      
      1.   Sissejuhatus
      
      
                  (1)
               
               
                  Laevaehitussektorile antava riigiabi suhtes on kohaldatud mitut riigiabi erikorda, mis on hiljem viidud kooskõlla riigiabi horisontaaleeskirjadega. Võrreldes tööstusharudega, mille suhtes ei ole kohaldatud erieeskirju, on laevaehituse suhtes kohaldatav kord sisaldanud nii rangemaid kui ka leebemaid sätteid. Käesolevates suunistes nähakse ette laevaehitusele antava riigiabi hindamise uued eeskirjad, mille kehtivusaeg algab pärast praegu kehtivate laevaehitusele antavat riigiabi käsitlevate suuniste kehtivusaja lõppemist 31. detsembril 2011 (2).
               
            
                  (2)
               
               
                  Laevaehitus erineb muudest tööstusharudest näiteks väikeste tootepartiide, toodetavate üksuste suuruse, väärtuse ja keerukuse poolest ning seetõttu, et prototüüpe kasutatakse üldiselt äriliselt.
               
            
                  (3)
               
               
                  Arvestades neid erijooni, peab järelevalveamet asjakohaseks jätkata erisätete kohaldamist laevaehitussektorile antava innovatsiooniabi suhtes, tagades samas, et see abi ei mõjutaks kaubandustingimusi ja konkurentsi niivõrd negatiivselt, et see oleks ühiste huvide vastane.
               
            
                  (4)
               
               
                  Innovatsiooniks antav riigiabi peab muutma abisaaja käitumist, suurendades tema innovaatilisust ja tuues kaasa innovaatilisi projekte või tegevust, mida ei oleks saanud ilma abita teostada või mida oleks saanud teostada palju väiksemas ulatuses. Stimuleeriv mõju tehakse kindlaks olukorra võrdlusanalüüsi abil, kus võrreldakse kavandatava tegevuse taset abi andmise korral ja ilma. Seepärast on suunistes kehtestatud konkreetsed nõuded, mis võimaldavad EFTA riikidel tagada stimuleeriva mõju.
               
            
                  (5)
               
               
                  Koostöös tööstusharuga on töötatud laevaehitussektorile antava innovatsiooniabi kohta välja mitteametlikud eeskirjad, mis käsitlevad eelkõige abikõlblikke kulusid ja projekti innovaatilise iseloomu kinnitamist ja mida järelevalveamet kohaldab oma otsuste tegemise korra raames. Läbipaistvuse huvides tuleks need eeskirjad ametlikult lisada innovatsiooniabi eeskirjadele.
               
            
                  (6)
               
               
                  Kuna järelevalveamet kavatseb 2013. aastal horisontaalsed regionaalabi suunised aastateks 2007–2013 (3) läbi vaadata, ei tee ta praegu muudatusi laevaehitusele antava regionaalabi andmise erieeskirjades. Seetõttu on käesolevas peatükis esitatud laevaehitusele antava regionaalabi erieeskirjad samad kui varasemas laevaehitusele antavat riigiabi käsitlevas peatükis esitatud erieeskirjad. Järelevalveamet hindab olukorda uuesti seoses regionaalabi suuniste läbivaatamisega.
               
            
                  (7)
               
               
                  Ekspordikrediidi puhul on käesolevate suuniste eesmärk täita kehtivaid rahvusvahelisi kohustusi.
               
            
                  (8)
               
               
                  Suunised sisaldavad seepärast konkreetseid sätteid regionaal- ja innovatsiooniabi andmiseks laevaehitussektorile ning ekspordikrediiti käsitlevaid sätteid. Peale selle võib laevaehitussektorile antava abi lugeda siseturuga kokkusobivaks vastavalt EMP lepingule ja horisontaalsete riigiabimeetmete alusel, (4) juhul kui nende meetmete puhul ei ole sätestatud teisiti.
               
            
                  (9)
               
               
                  Kooskõlas EMP lepingu artikliga 123 võib iga EFTA riik võtta oma oluliste julgeolekuhuvide kaitseks sõjalaevade rahastamisel selliseid meetmeid, mida ta vajalikuks peab.
               
            
                  (10)
               
               
                  Järelevalveamet kavatseb käesolevates suunistes sätestatud põhimõtteid kohaldada kuni 31. detsembrini 2013. Pärast nimetatud kuupäeva kavatseb järelevalveamet lisada innovatsiooniabi reguleerivad sätted teadus- ja arendustegevuseks ning innovatsiooniks antavatesse riigiabi suunistesse (5) ning lisada laevaehitussektorile antava regionaalabi regionaalse riigiabi andmise suunistesse.
               
            2.   Reguleerimisala ja mõisted
      
      
                  (11)
               
               
                  Järelevalveamet võib lubada käesolevate suuniste alusel abi andmise mis tahes laevatehasele või, ekspordikrediitide korral, abi andmise selle laeva omanikule laevaehituseks, remondiks või ümberehituseks, samuti anda innovatsiooniabi ujuvate ja liikuvate avamererajatiste ehitamiseks.
               
            
                  (12)
               
               
                  Käesolevates suunistes kasutatakse järgmisi mõisteid:
                  (a)   „laevaehitus”– kaubanduslikel eesmärkidel kasutatavate iseliikuvate laevade ehitamine EMPs;
                  (b)   „laevaremont”– kaubanduslikel eesmärkidel kasutatavate iseliikuvate laevade remont või korrastustööd EMPs;
                  (c)   „laeva ümberehitus”– selliste iseliikuvate kaubanduslike laevade ümberehitamine EMPs, mille kogumahutavus on vähemalt 1 000 gt, (6) tingimusel et ümberehitus hõlmab lastiplaani, laevakere, käitussüsteemi või reisijate majutamise võimaluste põhjalikku muutmist;
                  (d)   „iseliikuv laev”– püsiva käituri ja rooliseadmega laev, mis on igati sõidukõlblik avamerel või sisevetel ja kuulub ühte järgmistest kategooriatest:(i)reisijate- ja/või kaubaveoks kasutatavad mere- ja siseveelaevad, mille kogumahutavus on vähemalt 100 gt;(ii)eriülesanneteks kasutatavad mere- ja siseveelaevad (näiteks põhjasüvendajad ja jäämurdjad), mille kogumahutavus on vähemalt 100 gt;(iii)vedurpuksiirid võimsusega vähemalt 365 kW;(iv)alapunktides i, ii ja iii osutatud laevade lõpetamata, kuid ujuvad ja liikuvad kered;(e)   „ujuv ja liikuv avamererajatis”– rajatis nafta, gaasi või taastuvenergia uurimiseks, kasutamiseks ja tootmiseks, millel on kõik kaubandusliku laeva omadused, välja arvatud iseliikuvus ja selle asukohta muudetakse selle käitamise ajal mitu korda.
               
            3.   Erimeetmed
      
      3.1.   Regionaalabi
      
      
                  (13)
               
               
                  Laevaehituseks, remondiks või ümberehituseks antavat regionaalabi võib pidada siseturuga kokkusobivaks juhul, kui täidetud on eelkõige järgmised tingimused:
                  
                              (a)
                           
                           
                              abi peab olema antud selleks, et investeerida olemasolevate laevatehaste täiustamisse või ajakohastamisse eesmärgiga suurendada nende jõudlust, ega tohi olla seotud asjakohas(t)e laevatehas(t)e rahalise ümberkorraldamisega;
                           
                        
                              (b)
                           
                           
                              piirkondades, millele on osutatud EMP lepingu artikli 61 lõike 3 punktis a ja mis vastavad kaardile, mille järelevalveamet on iga EFTA riigi suhtes kinnitanud regionaalabi andmiseks, (7) ei tohi abi osatähtsus ületada 22,5 % brutoekvivalendist;
                           
                        
                              (c)
                           
                           
                              piirkondades, millele on osutatud EMP lepingu artikli 61 lõike 3 punktis c ja mis vastavad kaardile, mille järelevalveamet on iga EFTA riigi suhtes kinnitanud regionaalabi andmiseks, ei tohi abi osatähtsus ületada 12,5 % brutoekvivalendist või kohaldatavat regionaalabi ülemmäära, kusjuures aluseks võetakse neist kahest piirmäärast väiksem;
                           
                        
                              (d)
                           
                           
                              abi peab piirduma abikõlblike kulutustega, mis on kindlaksmääratud regionaalabi suunistes aastateks 2007–2013.
                           
                        
            3.2.   Innovatsiooniabi
      
      3.2.1.   Abikõlblikud rakendused
      
      
                  (14)
               
               
                  Laevaehitusele, remondile või ümberehitusele innovatsiooniks antavat abi võib pidada siseturuga kokkusobivaks, kui abi osatähtsus on kõige rohkem 20 % brutoekvivalendist ja tingimusel, et see on seotud innovaatiliste toodete ja menetluste tööstusliku rakendamisega, st toodete või menetlustega, mis on tehnoloogiliselt uued või märkimisväärselt parendatud võrreldes laevaehitustööstuse tehnika tasemega EMPs ja millega kaasneb tehnoloogilise või tööstusliku ebaõnnestumise oht.
               
            
                  (15)
               
               
                  Innovaatilised tooted ja menetlused punkti 14 tähenduses hõlmavad keskkonnasäästlikke parendusi, mis on seotud kvaliteedi ja tööomadustega, näiteks mootorite kütusetarbe ja heidete, jäätmete ja ohutuse optimeerimine.
               
            
                  (16)
               
               
                  Kui innovatsiooni eesmärk on tõsta keskkonnakaitse taset ja selle tulemusena saavutatakse vastavus EMP normidele vähemalt üks aasta enne nende normide jõustumist või kui innovatsioon tõstab keskkonnakaitse taset EMP normide puudumisel või võimaldab neid ületada, võib abi suurimat osatähtsust suurendada 30 %-ni. Väljendeid „EMP normid” ja „keskkonnakaitse” tuleb mõista nii, nagu need on määratletud keskkonnakaitseks antavat riigiabi käsitlevates järelevalveameti suunistes (8).
               
            
                  (17)
               
               
                  Tingimusel, et need täidavad punktis 14 nimetatud tingimused, on innovaatiliseks tooteks kas uus laevaklass, mis määratletakse võimaliku seeria esimese laeva (prototüüp) alusel, või innovaatilised laevaosad, mida on võimalik käsitada laevast iseseisva elemendina.
               
            
                  (18)
               
               
                  Tingimusel, et need täidavad punktis 14 nimetatud tingimused, võivad innovaatilisteks protsessideks olla uute protsesside väljatöötamine ja rakendamine tootmise, halduse, logistika või insenerprojekteerimise valdkonnas.
               
            
                  (19)
               
               
                  Innovatsiooniabi saab lugeda siseturuga kokkusobivaks üksnes juhul, kui seda antakse innovaatiliste toodete ja protsesside esmakordseks tööstuslikuks rakendamiseks.
               
            3.2.2.   Abikõlblikud kulud
      
      
                  (20)
               
               
                  Toodetele ja menetlustele antav innovatsiooniabi piirdub nende kulutuste toetamisega, mis on otseselt ja ainult seotud projekti innovaatilise osa investeeringute, kavandamise, inseneritöö ja katsetamisega ning on tekkinud pärast innovatsiooniabi taotlemise kuupäeva (9).
               
            
                  (21)
               
               
                  Abikõlblike kulude hulka kuuluvad nii laevatehase kulud kui ka kolmandatelt isikutelt (näiteks süsteemide ja kasutusvalmis lahenduste tarnijad, alltöövõtjatest ettevõtjad) kaupade ja teenuste ostmise kulud, tingimusel et need kaubad ja teenused on seotud rangelt innovatsiooniga. Abikõlblikud kulud on määratud üksikasjalikult liites.
               
            
                  (22)
               
               
                  EFTA riigi poolt innovatsiooniabi taotlemiseks määratud pädev riiklik ametiasutus vaatab abikõlblikud kulud taotleja esitatud ja põhjendatud prognooside alusel läbi. Kui kulud hõlmavad tarnijatelt kaupade ja teenuste ostmise kulusid, ei tohi tarnija olla saanud nende kaupade ja teenuste eest samadeks eesmärkideks riigiabi.
               
            3.2.3.   Innovaatilise olemuse kinnitamine
      
      
                  (23)
               
               
                  Selleks et innovatsiooniabi loetaks käesolevate suuniste kohaselt EMP lepinguga kokkusobivaks, tuleb innovatsiooniabi taotlus praeguste eeskirjade kohaselt esitada pädevale riiklikule ametiasutusele enne, kui taotleja astub siduvasse lepingusse konkreetse projekti teostamiseks, mille jaoks innovatsiooniabi soovitakse. Taotlus peab sisaldama innovatsiooni kvalitatiivset ja kvantitatiivset kirjeldust.
               
            
                  (24)
               
               
                  Pädev riiklik ametiasutus peab saama sõltumatu ja tehniliselt pädeva eksperdi kinnituse, et abi soovitakse projektiks, mis kujutab endast toodet või menetlust, mis on tehnoloogiliselt uus või märkimisväärselt parendatud võrreldes laevaehitustööstuse tehnika tasemega EMPs (kvalitatiivne hinnang). Abi võib lugeda siseturuga kokkusobivaks üksnes juhul, kui sõltumatu ja tehniliselt pädev ekspert kinnitab pädevale riiklikule ametiasutusele, et projekti abikõlblikud kulud on arvutatud üksnes asjaomase projekti innovaatilisi osi arvestades (kvantitatiivne hinnang).
               
            3.2.4.   Stimuleeriv mõju
      
      
                  (25)
               
               
                  Käesolevate suuniste kohaselt peab innovatsiooniabil olema stimuleeriv mõju, s.t see peab muutma abisaaja käitumist, suurendades tema innovaatilisust. Abi tulemusena peavad kasvama abisaaja innovaatilise tegevuse maht, ulatus või kiirus või sellele kulutatavad summad.
               
            
                  (26)
               
               
                  Järelevalveamet on kooskõlas punktiga 25 seisukohal, et abi ei stimuleeri abisaajat juhul, kui projekti elluviimist (10) on alustatud enne, kui abisaaja esitab riiklikele ametiasutustele abitaotluse.
               
            
                  (27)
               
               
                  Selleks et kontrollida, kas abi stimuleeriks abisaajat muutma oma käitumist, suurendades tema innovaatilist tegevust, peab EFTA riik andma suurenenud innovaatilisele tegevusele eelhinnangu analüüsi alusel, milles võrreldakse olukorda abi andmise korral ja ilma. Koos järelevalve- ja kohtulepingu protokolli nr 3 I osa artikli 1 lõike 3 kohase teatise saatnud EFTA riigi esitatud muude asjaomaste kvantitatiivsete ja/või kvalitatiivsete teguritega võib kasutada järgmisi kriteeriume: innovaatilise tegevuse suurenenud maht, ulatus ja kiirus ning sellele kulutatud summad.
               
            
                  (28)
               
               
                  Kui on võimalik demonstreerida märkimisväärset mõju vähemalt ühele loetletud elementidest, võttes arvesse asjaomase sektori ettevõtja normaalset käitumist, järeldab järelevalveamet üldjuhul, et abil on stimuleeriv mõju.
               
            
                  (29)
               
               
                  Abikava hindamisel loetakse stimuleeriva mõjuga seotud tingimused täidetuks, kui EFTA riik on kohustunud andma üksikabi heakskiidetud kava alusel alles seejärel, kui ta on kontrollinud stimuleeriva mõju olemasolu, ja esitama aastaaruandeid heakskiidetud abikava rakendamise kohta.
               
            
                  (30)
               
               
                  Abitaotluse saab heaks kiita üksnes tingimusel, et abisaaja sõlmib siduva lepingu konkreetse laevaehitus-, remondi- või ümberehitusprojekti või -menetluse teostamiseks, mille jaoks abi taotletakse. Makseid võib teha alles pärast asjaomase lepingu allakirjutamist. Juhul kui leping tühistatakse või projektist loobutakse, tuleb kogu väljamakstud abi tagastada koos intressiga alates abi väljamaksmise kuupäevast. Kui projekti ei viida lõpule, tuleb see osa abist, mida ei ole abikõlblike kulude katmiseks ära kasutatud, tagastada koos intressiga. Intressimäär peab olema vähemalt võrdne järelevalveameti kinnitatud viitemääradega.
               
            3.3.   Ekspordikrediit
      
      
                  (31)
               
               
                  Riiklikult toetatavate laenuvõimaluste kujul kodu- või välismaistele laevaomanikele või kolmandatele isikutele laevaehituseks või ümberehituseks antavat abi võib pidada siseturuga kokkusobivaks, kui see on kooskõlas tingimustega, mis sisalduvad riiklikult toetatava ekspordikrediidi suuniseid käsitlevas 1998. aasta OECD kokkuleppes ja sellega seotud valdkondlikus leppes laevade ekspordikrediidi kohta või neid leppeid hiljem muutnud või asendanud kokkulepetes.
               
            4.   Järelevalve ja aruandlus
      
      
                  (32)
               
               
                  Vastavalt järelevalveameti muudetud otsusele nr 195/04/COL (EFTA riikide vahelist järelevalveameti ja kohtu asutamist käsitleva lepingu protokolli nr 3 II osa artikli 27 kohaste rakendussätete kohta) (11) tuleb EFTA riikidel esitada järelevalveametile aastaaruanded kõikide abikavade kohta vastavalt järelevalve- ja kohtulepingu 3. protokolli II osa ja lepingu rakendussätetega kehtestatud eeskirjadele. Järelevalveamet võib, võttes vastu käesolevate suuniste kohast otsust suurettevõtjatele heakskiidetud innovatsiooniabikava raames antava abi kohta, nõuda EFTA riigilt aruandlust selle kohta, kuidas on suurettevõtjatele antud abi puhul järgitud stimuleeriva mõju põhimõtet, eelkõige kasutades punktis 3.2.4 nimetatud kriteeriume.
               
            5.   Kumuleerumine
      
      
                  (33)
               
               
                  Käesolevates suunistes ettenähtud abi ülemmäärasid kohaldatakse sõltumata sellest, kas asjakohast abi rahastatakse täielikult või osaliselt riigi vahenditest. Käesolevate suuniste alusel võimaldatavat abi ei või ühendada EMP lepingu artikli 61 lõike 1 kohase riigiabi muude vormidega, kui sellise kumuleerumise tagajärjel on abi osatähtsus käesolevates suunistes ettenähtust suurem.
               
            
                  (34)
               
               
                  Erinevateks eesmärkideks antava abi suhtes, mis hõlmab samu abikõlblikke kulutusi, kohaldatakse kõige soodsamat abi ülemmäära.
               
            6.   Suuniste kohaldamine
      
      
                  (35)
               
               
                  Järelevalveamet kohaldab käesolevates suunistes sätestatud põhimõtteid kuni 31. detsembrini 2013. Järelevalveamet kohaldab neid põhimõtteid kõigi abimeetmete suhtes, millest on teatatud ning mille kohta järelevalveamet peab otsuse tegema pärast 1. jaanuari 2012, seda ka juhul, kui projektidest teatati enne nimetatud kuupäeva.
               
            
                  (36)
               
               
                  Kooskõlas järelevalveameti teatisega kohaldatavate eeskirjade kindlaksmääramise kohta õigusvastase riigiabi hindamiseks kohaldab järelevalveamet abi korral, millest ei ole teatatud, käesolevates suunistes sätestatud põhimõtteid, kui abi anti pärast 31. detsembrit 2011.
               
            
         (1)  Suunised vastavad komisjoni kehtestatud laevaehitusele antava riigiabi raamistikule (ELT C 364, 14.12.2011, lk 9).
      
         (2)  ELT C 221, 14.9.2006, lk 10, ja EMP kaasanne nr 46, 14.9.2006, lk 1.
      
         (3)  ELT L 54, 28.2.2008, lk 1, EMP kaasanne nr 11, 28.2.2008, lk 1.
      
         (4)  Näiteks on keskkonnakaitseks antavat riigiabi käsitlevates suunistes (ELT C 144, 10.6.2010, lk 1) sätestatud, millistel tingimustel võib lubada abi laevatehaste keskkonnasäästlikumatele tootmisprotsessidele. Peale selle võib laevaomanikele anda abi uute transpordivahendite hankimiseks ning ühenduse nõuetest kaugemale minevaks või ühenduse nõuete puudumisel keskkonnakaitse taset tõstvaks moderniseerimiseks, aidates nii kaasa meretranspordi puhtamaks muutmisele.
      
         (5)  ELT L 305, 19.11.2009, lk 1, EMP kaasanne nr 60, 19.11.2009, lk 1.
      
         (6)  Brutotonni.
      
         (7)  Viidatakse 2007.–2013. aasta regionaalabi suuniste punktile 15, mille kohaselt ei saa artikli 61 lõike 3 punktis a sätestatud erandit ühegi EFTA riigi piirkonna suhtes kohaldada.
      
         (8)  2008. aasta juulis vastu võetud keskkonnakaitseks antavat riigiabi käsitlevates suunistes on kasutatud väljendit „ühenduse normatiivid”.
      
         (9)  V.a tasuvusuuringud, mis on tehtud 12 kuu jooksul enne abi taotlemist innovaatilisele menetlusele.
      
         (10)  See ei välista potentsiaalse abisaaja võimalust teostada eelnevalt teostatavusuuringuid, mida abitaotlus ei hõlma.
      
         (11)  ELT L 340, 22.12.2010, lk 1, EMP kaasanne nr 72, 22.12.2010, lk 1.
      
         Liide
         
            Abikõlblikud kulud laevaehitussektorile antava innovatsiooniabi puhul
         
         (1)   Uus laevaklass
         Innovatsiooniabi tingimustele vastava uue laevaklassi ehitamise puhul on abikõlblikud järgmised kulud:
         
                     a)
                  
                  
                     kontseptsiooni väljatöötamise kulud;
                  
               
                     b)
                  
                  
                     kontseptsiooni projekteerimise kulud;
                  
               
                     c)
                  
                  
                     funktsionaalprojekteerimise kulud;
                  
               
                     d)
                  
                  
                     detailprojekteerimise kulud;
                  
               
                     e)
                  
                  
                     uuringute, katsetamise ja makettide valmistamise kulud ning samalaadsed laeva väljatöötamise ja projekteerimisega seotud kulud;
                  
               
                     f)
                  
                  
                     projekti elluviimisega seotud planeerimiskulud;
                  
               
                     g)
                  
                  
                     toote katsetamise kulud;
                  
               
                     h)
                  
                  
                     uue laevaklassi täiendavad tööjõu- ja üldkulud (uute oskuste omandamine).
                  
               Punktide a–g rakendamisel ei ole abikõlblikud varasema laevaklassiga samaväärsed tavapärased insenerprojekteerimise kulud.
         Punkti h rakendamisel võib toetada tehnoloogiliste uuenduste järeleproovimiseks hädavajalikke täiendavaid tootmiskulusid, kui need piirduvad vähima vajaliku summaga. Esimese laeva tootmiskulud ületavad prototüübi ehitamisega seotud tehniliste probleemide tõttu tavaliselt järgnevate sõsarlaevade tootmiskulusid. Täiendavad tootmiskulud määratakse kindlaks esimese uue klassi laeva tööjõu- ja üldkulude ning järgnevate sama seeria (sõsar)laevade tootmiskulude vahena. Tööjõukulud hõlmavad töötasu ja sotsiaalkindlustuskulusid.
         Sellest tulenevalt saab erandlikel ja nõuetekohaselt põhjendatud juhtudel lugeda kuni 10 % uue klassi laeva ehitamisega seotud kuludest abikõlblikeks, kui need kulud on vajalikud tehnilise uuenduse kinnitamiseks. Juhtumit saab lugeda nõuetekohaselt põhjendatuks, kui täiendavad tootmiskulud ületavad prognoosi kohaselt 3 % järgnevate sõsarlaevade tootmiskuludest.
         (2)   Laeva uued komponendid ja süsteemid
         Innovatsiooniabi tingimustele vastavate uute komponentide ja süsteemide puhul on järgmised kulud abikõlblikud ainult niivõrd, kui need on seotud uuendusega:
         
                     a)
                  
                  
                     projekteerimis- ja väljatöötamiskulud;
                  
               
                     b)
                  
                  
                     innovaatilise osa katsetamise ja makettide valmistamise kulud;
                  
               
                     c)
                  
                  
                     materjali- ja seadmekulud;
                  
               
                     d)
                  
                  
                     erandjuhtudel uuenduse kinnitamiseks vajalikud uue komponendi või süsteemi ehitamise ja paigaldamise kulud, kui need piirduvad hädavajaliku miinimumiga.
                  
               (3)   Uued menetlused
         Innovatsiooniabi tingimustele vastavate uute menetluste puhul on järgmised kulud abikõlblikud ainult niivõrd, kui need on seotud innovaatilise menetlusega:
         
                     a)
                  
                  
                     projekteerimis- ja väljatöötamiskulud;
                  
               
                     b)
                  
                  
                     materjali- ja seadmekulud;
                  
               
                     c)
                  
                  
                     uue menetluse katsetamiskulud, kui neid on;
                  
               
                     d)
                  
                  
                     12 kuu jooksul enne abitaotluse esitamist tehtud tasuvusuuringute kulud.